**Generalforsamling SIND Odder 2024**

Referat fra ordinær generalforsamling tirsdag d. 12.3 2024

Generalforsamlingen blev afholdt i Vitapark. Der var 10 deltagere.

**Der blev først budt på smørrebrød, vand, kaffe og kage.**

1. **Dirigent** Niels Rosenberg. **Referent** Betty Fruerlund
2. **Godkendelse af dagsorden**. Godkendt.
3. **Bestyrelsens beretning** om lokalafdelingens virksomhed I det forgange år fremlægges til debat og godkendelse. Der vil være debat om kommende arrangementer under punktet.

Sind Odder har i alt 89 medlemmer. Vi har ikke været så aktive med medlemstegningen i den sidste periode, så det er fint at vi stadig holder et højt medlemstal.

Der er holdt 7 bestyrelsesmøder i generalforsamlingsperioden.

Bestyrelsen består af Leif Gjørtz Christensen (Formand), Kasper Tomshøj, Betty Fruerlund, Henrik Obstrup og Niels Rosenberg. Hanne Westergaard har desværre måttet gå ud af bestyrelsen på grund af sygdom i den nære familie, men hun hjælper stadig til med regnskaberne. Hun har leveret rigtigt mange frivilligstimer i sin tid i Sind (og andre foreninger) og vi skylder Hanne meget tak for indsatsen.

Vi har arbejdet med en række offentlige arrangementer om temaer inden for psykisk sundhed og psykiatri, herunder:

Skammen og Sorgens magt – livet som pårørende d. 13,3 2023

Angst d. 27.3 2023 (Psyk Info)

Livet med Bipolar lidelse d. 22,5 2023 i kulturkøkkenet

Vi har samtidig lavet forskellige sociale medlemsaktiviteter, herunder En række ”Gåtur og Brunch” (1 søndag i måneden), senest d. 3 .3 2024.

Udflugt til Niels Rosenbergs sommerhus på Mols.

Udflugt til Hjarnø 10.9 2023

Julefrokost d.1.12 2023.

Vores næste arrangement er en udflugt med letbanen til Overtacimuseet i Århus Nord, d.30.3 (midt i påskeferien). Henrik vil være guide ved en rundvisning på museet.

Gåtur og Brunch d. 7.4 i Rosenhuset

Gåtur og Brunch d. 5.5, hvor Kasper Tomshøj vil være tage os med ud på en guidet gåtur og fortælle om Odder by under besættelsen i 2 verdenskrig og Odder bys særlige situation, da krigen sluttede. Hvis vejret er til det køber vi sandwich og spiser ude i naturen

Herudover planlægges en sommertur evt. til Tunø og besøg hos Niels Rosenberg og Bodil i Gylling.

Når vi skal i gang med den nye generalforsamlingsperiode har vi brug for input omkring flere emner:

**Gåtur og Brunch.** Skal vi fortsætte med gåtur og Brunch i den nuværende form.?

Deltagerne gav udtryk for ønske om at holde fast i Gåtur og Brunch, men er åbne for nye ideer. Da det kræver et stort arbejde for få i bestyrelsen at stå for forberedelse mv, vil det være fint at tænke lidt alternativt. Der blev tilbudt hjælp på dagen, evt. at lægge det om eftermiddagen, med en efterfølgende kop kaffe og kage. Bestyrelsen luftede ideen med at gå på cafe med en grad af deltagerbetaling (Sind giver 30,- kr pr deltager), hvilket flertallet bakkede positivt op om.

**Stafet for livet.** Skal vi deltage med hold og **/**eller telt i Løb for Livet d. 8 – 9 juni. (Man kan også Gå)) En deltager er i forvejen deltager i løbet og vil gerne være tovholder og undersøge om der er andre der har lyst til at dellage.

**Er der informationsmøder og lignende, der efterlyses**? Her var der umiddelbart ikke noget.

**Er der andre gode ideer vi kan arbejde videre med?**

Som forslag blev nævnt samarbejde eller inspiration fra andre foreninger.

En ønskede en tur til Hamborg. (Tog museum) I den forbindelse blev det nævnt, at der i omegnen af Odder findes noget tilsvarende.

1. **Regnskab 2023**. Regnskabet blev fremlagt og godkendt.
2. **Behandling af indkomne forslag**. Der var ikke indkommet forslag
3. **Valg af bestyrelsesmedlemmer.**

Niels Rosenberg på valg. Villig til genvalg. Valgt

Betty Fruerlund på valg. Villig til genvalg. Valgt

Bjarne Schlechter ønsker at indtræde i bestyrelsen fra 1.7 2024. Valgt.

Indtil d. 1.7 2024 er Bjarne Schlechter fortsat revisor.

1. **Evt**.

Vores facebookside, hvor opslag om arrangementer med mere bliver slået op, kommer snart op at køre igen. Gitte Smidt laver en ny i samråd med Kasper Tomshøj fra bestyrelsen.

Generalforsamlingen sender en stor tak til Hanne Westergaard for hendes store engagement og arbejdsindsats i SIND Odder. Både Hanne og Jens er savnet.